সংখ্যালঘুবিষয়কমন্ত্রক
ভার্চুয়াল মাধ্যমে, শ্রী রমেশ পোখরিয়াল ‘নিশঙ্ক’-এর উপস্থিতিতে, শ্রী মুখতার আব্বাস নকভি ঝাড়খণ্ডের পাকুড়ে এক নতুন জওহর নবোদয় বিদ্যালয়ের শিলান্যাস করেছেন
সংখ্যালঘু মন্ত্রক, দেশের অনগ্রসর ও সংখ্যালঘু প্রধান অঞ্চলের জেএনভি-তে ১১৭৩টি স্মার্ট ক্লাসরুমের জন্য ৩৬কোটি টাকা দিয়েছে : শ্রী মুখতার আব্বাস নকভি
নতুনদিল্লি, ৬ অক্টোবর, ২০২০
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নকভী আজ বলেছেন যে, কেন্দ্রীয় শিক্ষামন্ত্রক দেশব্যাপী অনগ্রসর,দুর্বল ও সংখ্যালঘু প্রধান অঞ্চলে ৯৯টি জওহর নবোদয় বিদ্যালয় নির্মাণ করছে, যা অভূতপূর্ব এবং এর মধ্যে, কেন্দ্রীয় শিক্ষা মন্ত্রক এবং কেন্দ্রীয় সংখ্যালঘু মন্ত্রক - যৌথভাবে বেশ কয়েকটি জওহর নবোদয় বিদ্যালয় নির্মাণ করছে।
কেন্দ্রীয় শিক্ষামন্ত্রী ডঃ রমেশ পোখরিয়াল "নিশঙ্ক"এবং শ্রী মুখতার আব্বাস নকভী আজ এক ভিডিও কনফারেন্সের মাধ্যমে ঝাড়খণ্ডের পাকুড়ে নতুন এক জওহর নবোদয় বিদ্যালয়ের ভিত্তি প্রস্তর স্থাপন করেন। ''প্রধানমন্ত্রী জন বিকাশ কার্যক্রম" -এর আওতায় সংখ্যালঘু মন্ত্রক এই স্কুলটি নির্মাণ করছে।
শ্রী নকভি জানান যে, কেন্দ্রীয় শিক্ষা মন্ত্রনালয় এবং কেন্দ্রীয় সংখ্যালঘু মন্ত্রক যৌথভাবে, পশ্চিমবঙ্গের উত্তর দিনাজপুর ও হাওড়া, অরুণাচল প্রদেশের পশ্চিম কামাং এবং মণিপুরের মামিত-এ ৪- টি জওহর নবোদয় বিদ্যালয় নির্মাণ করছে । কেন্দ্রীয় সংখ্যালঘু মন্ত্রক, এই জওহর নবোদয় বিদ্যালয় নির্মাণের জন্য ২৪৪ কোটি টাকার আর্থিক সহায়তা দিচ্ছে। এ ছাড়াও, সংখ্যালঘু বিষয়ক মন্ত্রণালয়, শিক্ষা মন্ত্রকের সাথে যৌথভাবে অন্যান্য স্থানে জওহর নবোদয় বিদ্যালয় নির্মাণ করবে।
শ্রী নকভি বলেন, সংখ্যালঘু বিষয়ক মন্ত্রক, দেশের অনগ্রসর ও সংখ্যালঘু প্রধান অঞ্চলে জওহর নবোদয় বিদ্যালয়ে ১১৭৩টি স্মার্ট ক্লাসরুমের জন্য ৩৬কোটি টাকা দিয়েছে ।
শ্রী নকভি দৃঢ়তার সঙ্গে জানান যে, এই জওহর নবোদয় বিদ্যালয়গুলি, দেশের পল্লী অঞ্চলে পিছিয়ে পড়া ও সংখ্যালঘু সম্প্রদায়ের শিক্ষার্থীদের কম খরচে উপযুক্ত শিক্ষা দেওয়ার ক্ষেত্রে গুরুত্বপূর্ণ ভূমিকা পালন করবে।
তিনি আরও বলেন যে, গত প্রায় ৬-বছরে প্রধানমন্ত্রী শ্রী নরেন্দ্র মোদীর নেতৃত্বাধীন সরকার, “প্রধানমন্ত্রী বিকাশ কার্যক্রম”-এর আওতায় অনগ্রসর, অবহেলিত ও সংখ্যালঘু প্রধান অঞ্চলে দেশজুড়ে আর্থ-সামাজিক-শিক্ষামূলক এবং কর্মসংস্থান ভিত্তিক পরিকাঠামো গড়ে তুলেছে।
কেন্দ্রীয় সংখ্যালঘু মন্ত্রী জানান, “প্রধানমন্ত্রীর জন উন্নয়ন কর্মক্রমে” -এর আওতায়, সমাজের সকল অভাবী মানুষের কাছে সমান সুযোগ পৌঁছে দেওয়ার সংকল্প পূরণে, স্কুল, কলেজ, হাসপাতাল, কমিউনিটি সেন্টার, সাধারণ পরিষেবা কেন্দ্র, আইটিআই, পলিটেকনিক, গার্লস হোস্টেল, সদ্ভাবনা মণ্ডপ, হুনার হাব ইত্যাদি সহ ৩৪,০০০- এরও বেশি পরিকাঠামো প্রকল্প গড়ে তোলা হয়েছে। এরমধ্যে, ২০১৪ সালের আগে কেবলমাত্র ২২,০০০ এ জাতীয় প্রকল্প রূপায়িত হয় । ২০১৪ সালের আগে, দেশের শুধুমাত্র ৯০টি জেলাকে সংখ্যালঘু সম্প্রদায়ের উন্নয়নের জন্য চিহ্নিত করা হয়েছিল। আর মোদী সরকার, দেশের ৩০৮টি জেলাতে সংখ্যালঘুদের জন্য উন্নয়ন কর্মসূচি প্রসারিত করেছে।
শ্রী নকভি বলেন যে, ২০১৪ সালের আগে সংখ্যালঘু পড়ুয়াদের মধ্যে মাত্র ২ কোটি ৯৪ লক্ষ শিক্ষার্থী বৃত্তি পেয়েছিল । অন্যদিকে, মোদী সরকার, গত ৬বছরে “ক্ষমতায়ন নিশ্চিত ”করার সংকল্প পূরণে ৪কোটি ৬০ লক্ষ সংখ্যালঘু শিক্ষার্থীকে বৃত্তি দিয়েছে ।
তিনি জানান, এই বৃত্তি প্রকল্পের সুবিধাভোগীদের মধ্যে ৫০- শতাংশেরও বেশি হোল মেয়েরা। লক্ষ্যপূরণে অবিচল মনোভাব নিয়ে নিরন্তর কাজ করে যাওয়ার ফলে, সংখ্যালঘু শিক্ষার্থীদের, বিশেষত মেয়েদের মধ্যে মাঝপথে স্কুল ছেড়ে দেওয়ার প্রবণতা উল্লেখযোগ্যভাবে হ্রাস পেয়েছে এবং গরীব ও অভাবী পরিবারের শিক্ষার্থীরা আরও ভালভাবে উন্নত শিক্ষার সুযোগ নিতে পারছে।
(CG/AC